**Gospod Janez Janša, predsednik**

Vlada Republike Slovenije

E: gp.kpv@gov.si, gp.gs@gov.si

**Gospod Zdravko Počivalšek, minister**

Ministrstvo za gospodarski razvoj in tehnologijo

E: gp.mgrt@gov.si

Ljubljana; 31.3.2021

**ZADEVA: Predlog ukrepov za ublažitev in hkratni zagon dejavnosti ZISS**

**Spoštovani g. Janez Janša predsednik vlade Republike Slovenije in spoštovani g. Zdravko Počivalšek, minister,**

Zbornica industrije sejmov in srečanj (ZISS), ustanovljena v okviru Gospodarske zbornice Slovenije (GZS) Vas poziva, da **družno postavimo ukrepe za izvajanje ublažitve in hkrati zagona dejavnosti ZISS** (SKD N 82.300 – Organiziranje razstav, sejmov, srečanj, SKD R 90.020 – Spremljajoče dejavnosti za umetniško uprizarjanje ter drugih povezanih dejavnosti) na prioritetno listo, skupaj z ostalimi dejavnostmi, ki so v času pandemije utrpele največji škodo zaradi nezmožnosti poslovanja.

Industrija ima izjemni pomen za promocijo gospodarstva, kot tudi turizma, glasbe, kulture in ostalih s tem povezanih dejavnosti tako v času med in po epidemiji Covid 19. **Dejavnosti ZISS so že več kot eno leto brez prihodkov**. V ta namen smo v ponedeljek, 22.3.2021 na NIJZ, kot tudi na MGRT posredovali predlog ukrepov za sproščanje dejavnosti (priloga temu dopisu), skladno z Vladnim semaforjem in hkrati prosili za termin srečanja. Do sedaj odgovora še nismo prejeli. Seveda pa verjamemo, da bomo na skupnem srečanju lahko konstruktiven in na praksi temelječ sogovornik, ki bo pomagal pri usklajevanju in oblikovanju učinkovitih ukrepov aktivacije ZISS dejavnosti v sodelovanju s pristojnim vladnim entitetam.

Hkrati v nadaljevanju posredujemo predloge ZISS za dodatne ukrepe v industrij sejmov in srečanj zaradi posledic epidemije Covid 19, ki je do dobra načela panogo ter znatno število profesionalnih akterjev porinila v prekvalifikacijo, mnoga pa tudi v stečaj oz. zapiranje podjetij in s tem odpuščanje kvalificiranih delavcev. To seveda pomeni veliko izgubo za Slovenijo na dolgi rok. Zato glede na prizadetost panoge in zaradi dolgotrajne zaprtosti in s tem izpada prihodkov, združeno podajamo

**PREDLOG Zbornice industrije sejmov in srečanj za dodatne ukrepe industriji sejmov in srečanj zaradi posledic epidemije v panogi**

Dejavnost članov ZISS pri GZS, kot že omenjeno veliko prispeva k razvoju celotne družbe, saj predstavljamo platformo za internacionalizacijo, gradimo posle in stike, pospešujemo inovacije in razvoj in ustvarimo v okolici velik finančni multiplikativni učinek. Hkrati pa je to dejavnost, ki jo je pri nas in v svetu epidemija Covid 19 najbolj prizadela. Prav podjetja iz skupine industrije sejmov in srečanj so morala ob epidemiji Covid 19 prva zapreti svoje poslovanje in ga bodo tudi zadnja ponovno in zelo postopno odpirala.

Dejavnost s katero se ukvarjamo je že od 12.3. 2020 dalje praktično prepovedana. Ob tem je potrebno upoštevati tudi dejstvo, da naša dejavnost pomeni druženje in da bi tudi brez prepovedi verjetno ostali zaprti, zaradi strahu potencialnih strank, obiskovalcev, razstavljavcev, itn. pred okužbo s Covid 19.

Ne glede na to, da panoga že več kot leto dni popolnoma stoji, dejavnost do sedaj ni bila deležna posebnih, dodatnih spodbud (kot npr. turizem z boni, žičničarji, pridelovalci jabolk, itn.). Ugotavljamo celo, da so bili žal nekateri ukrepi pripravljeni tako, da se je kot kriterij upošteval mesečni padec prihodkov, s čemer imajo nekatera podjetja iz skupine industrije srečanj težave, saj je pri nas dinamika prihodkov tekom leta izrazito niha. Kot primer: glavni prihodek Pomurskega sejma je sejem Agra, zanj delajo vseh 356 dni. Zato so tudi že leta 2019 in pred tem, imeli mesece brez prihodkov, kar pomeni, da Pomurski sejem v posameznem mesecu ne izkazuje mesečnega upada prihodkov, čeprav je na letnem nivoju padec prometa podjetja več kot 90%.

Naslednji velik problem pa je dejstvo, da ne vemo, kdaj bomo lahko pričeli z dejavnostjo in ali je ta pričetek zanesljiv. Ob nihanju števila okužb se nam namreč lahko dogodi, da npr. sejem pripravimo ali celo postavimo, saj imamo zanj dovoljenje, kasneje pa se epidemiološka situacija poslabša in moramo sejem odpovedati (to se nam je jeseni dejansko dogajalo). To nam povzroča veliko dodatnih stroškov (poleg vloženega dela tudi izvedemo marketing, postavitev stojnic, postavitev montažnih dvoran, rezervacije nastopajočih, itn.). Za te dodatne stroške ob morebitnih odpovedih dogodkov ni kritja v prihodkih, kar dodatno bremeni podjetja sama.

V nadaljevanju predlagamo ukrepe, s katerimi bi dodatno pomagali panogi. Pri predlogih smo zaradi enostavne izvedljivosti izhajali v glavnem iz obstoječih ukrepov in kriterijev za pridobitev. Zato jih nismo podrobno opisovali, če pa želite pa to lahko dodatno postorimo.

**Ukrepe lahko razdelimo v 3 skupine:**

1. **ukrepi za sanacijo podjetij**
2. **zagonski ukrepi**
3. **garancijski ukrepi.**
4. **UKREPI ZA SANACIJO PODJETIJ**
* Ukrep čakanja na delo doma in ukrep podpore za skrajšan delovni čas

Za podjetja s padcem prometa 50 ali več % v obdobju 1.4. 2020 do 31.3. 2021 glede na obdobje 1.4. 2019 do 31.3. 2020 podaljšanje ukrepa čakanja najmanj do 30.6.

Za podjetja s padcem prometa 50 ali več % v obdobju 1.4. 2020 do 31.3. 2021 glede na obdobje 1.4. 2019 do 31.3. 2020 plačilo dejanskih stroškov plač - bruto 2 za skrajšan delovni čas, in sicer do obsega 4 ure dnevno.

 Če bo potrebno, predlagamo. Da se oba ukrepa podaljša tudi po 30.6. 2021

Hkrati predlagamo, da se podjetjem s padcem prometa 50 ali več % v obdobju 1.4. 2020 do 31.3. 2021 glede na obdobje 1.4. 2019 do 31.3. 2020 krije stroške minimalnega regresa za letni dopust za vse zaposlene, ki so do regresa upravičeni.

* Ukrep enkratne pomoči za izpad prometa v obdobju po 1.4. 2020 do 31.3.2021

Za podjetja, ki izkazujejo najmanj 70% skupni padec prometa v obdobju od 1.4.2020  do 31.3. 2021, v primerjavi z obdobjem. 1.4. 2019 – 31.3. 2020  se izplača enkratna podpora v višini 15% letnega prometa v letu 2019, podpora pa hkrati ne sme presegati 300 000 EUR/ podjetje.

Drugih pogojev (kapica na zaposlenega, izkazana izguba v obdobju) ni, sredstva so namenjena novemu zagonskemu ciklu podjetja, kajti podjetja iz industrije srečanj potrebujejo za ponovni zagon precejšnji kapital.

* Ukrep kritja fiksnih stroškov

Obstoječa podpora za kritje dela fiksnih stroške se podaljša do 30.6.2021, z možnostjo podaljšanja do 31.8.2021, in sicer z uvedbo dodatnih kriterijev, s katerimi tudi zmanjšamo nabor upravičenih podjetij:

Podjetjem, ki izkazujejo padec prometa med 60 in 70 % prometa v obdobju od 1.4.2020  do 31.3.2021 glede na letno obdobje 1.4.2019 do 31.3.2020 in hkrati pričakujejo  padec prometa v obdobju  1.4.- 30.6.2021 najmanj v višini 60 % glede na enako obdobje v letu 2019 se krijejo fiksni stroški (podaljšanje obstoječega ukrepa) s faktorjem 1,2%.

Podjetjem, ki izkazujejo padec prometa več kot 70 % prometa v obdobju od 1.4.2020  do 31.3.2021 glede na letno obdobje 1.4.2019 do 31.3.2020 in hkrati pričakujejo  padec prometa v obdobju  1.4.- 30.6.2021 v višini več kot 70 % glede na enako obdobje v letu 2019 se krijejo fiksni stroški (podaljšanje obstoječega ukrepa) s faktorjem 2,4%.

Kapica na zaposlenega se ukine ali dvigne na 4000 eur/ zaposlenega /mesec. Izguba v podjetju ni pogoj za izplačilo tega ukrepa.

* Ukrep plačila UTD

Predlagamo podaljšanje obstoječega ukrepa za tiste s padcem 50 ali več % do 30.6. z možnostjo podaljšanja.

1. **ZAGONSKI UKREPI**
* Podpora podjetjem, ki organizirajo kongrese

Za dogodke kongresnega tipa z 80 ali več udeleženci podpora 25EUR/ udeležence za obdobje 3 let (dokazilo uporaba prostora+ podpisi udeležencev).

* Podpora podjetjem za udeležbo na domačih in tujih mednarodnih sejmih

Razstavljavci prejmejo spodbudoza udeležbo na sejmih v Sloveniji v višini 35% cene neopremljenega razstavnega prostora vendar ne več kot 35 EUR/m2 ali 35% cene opreme razstavnega prostora vendar ne več kot 35 EUR/m2, za obdobje 2 let.

Sejem mora biti tradicionalen (vsaj 3 izvedbe), izveden v prostorih namenjenih sejmu – prostori z uporabnim dovoljenjem za izvedbo prireditev in z najmanj 50 razstavljavci.

Za nastop slovenskih razstavljavcev na sejmih v tujini se tudi zagotovi spodbudo katero prejmejo razstavljavci za obdobje 2-eh let. Spodbuda države se nanaša samo na izvedbo opreme njihovega razstavnega prostora (ne pa tudi najema površine razstavnega prostora) v višini največ 35 EUR/m2. Pogoj za pridobitev spodbude je, da je podjetje - izvajalec opreme katerega angažira razstavljavec (samo slovensko podjetje) za opremo svoje stojnice v tujini, podjetje registrirano v Sloveniji.

Upravičenec do spodbude – razstavljavec dokazuje strošek opreme stojnice s plačanim računom za izvedbo opreme stojnice. Subvencija ob navedenih pogojih ne sme preseči 50% omenjenega računa.

Podpora naj se izplača za sejme v času 2 let od sprejetja ukrepa.

* Podpora organizatorjem koncertov

Koncerti, kjer se proda najmanj 200 vstopnic, podpora v višini 30% od vsake vstopnice vendar ne več kot 10 EUR/ vstopnico.

Podpora se izplača za koncerte v času 1 leta od sprejetja ukrepa

1. **GARANCIJSKI UKREP**
* Kritje direktnih stroškov za prireditve, ki so naknadno prepovedane

Kritje direktnih stroškov, če je bila javna prireditev zaradi spremembe epidemiološke situacije naknadno odpovedana ali udeležba zmanjšana za 30% ali več (pri zmanjšanem obsegu se krije proporcionalni del stroškov).

Javne prireditve bodo v prihodnje verjetno vezane na dovoljenja NIJZ. NIJZ naj jih izda glede na semafor vsaj 3 mesece pred dogodkom. Če pride kasneje do odpovedi, zaradi poslabšanja epidemioloških razmer, se organizatorjem in razstavljavcem na osnovi dokazil krije stroške, ki so jih z organizacijo prireditev imeli.

Vljudno prosimo, da na osnovi zapisanega določite sogovornika znotraj Vlade in/ali MGRT za industrijo ZISS in da na tej osnovi začnemo konstruktiven dialog in **oblikujemo usklajene ukrepe za izvajanje ublažitve in hkrati zagon dejavnosti ZISS**. Hkrati pa si iskreno želimo, da bi naše predloge upoštevali in tako industriji ZISS omogočili preživetje, saj prestaja resnično težke čase.

Kontaktna oseba na strani GZS ZISS je predsednik, mag. Iztok Bricl (e-pošta: Iztok.Bricl@gr-sejem.si; tel 01 300 26 00), Gospodarsko razstavišče.

Iskrena hvala in lepe prihajajoče praznike želimo,

 **UO GZS Zbornica industrije sejmov in srečanj**

mag. Iztok Bricl; Gospodarsko razstavišče (predsednik)

Gorazd Kobi; Kobi interieri, d.o.o. (podpredsednik)

Anton Laznik; ICM, d.o.o. (generalni sekretar)

Rado Vračko; Expo biro, d.o.o

Jolanda Vreg; Stil inženiring, d.o.o.

Martin Cvetko; Prozvok, d.o.o.

Boštjan Matko; Hiša Vizij, d.o.o.

Dejan Žura; DB Team, d.o.o.

Janez Levec; Proevent, d.o.o.

Janez Erjavec; Pomurski sejem

Robi Otorepec; Celjski sejem

Matjaž Turk; Primorski sejem

**Poslano tudi:**

dr. Matej Lahovnik – Vodja vladne svetovalne skupine

**PRILOGA:**

**Predlog sproščanja dejavnosti**

**Zbornice industrije sejmov in srečanj**

1. **Izhodišča**

Predlogi so pripravljeni na osnovi priporočil NIJZ ter navodil za pridobitev certifikata “Varno in zdravo na dogodke Zavoda kongresnoturističnega urada Slovenije.

Predlog ukrepov je oblikovan glede na stanje okužb in hospitaliziranih, skladno s semaforjem vlade, ki na osnovi navedenih faz spremlja sproščanje ukrepov ob pojenjanju pandemije COVID -19 deli na faze:

Črno (št. okužb >1350, št. hospitaliziranih >1200)

Rdečo (št. okužb <1350, št. hospitaliziranih <1200)

Oranžno (št. okužb <1000, št. hospitaliziranih >1000)

Rumeno (št. okužb <600, št. hospitaliziranih <500)

Zeleno (št. okužb < 300)

Zavedamo se, da je v vsakem primeru pa je potrebno vedno predhodno preveriti morebitne predpisane omejitve, saj se le te glede na epidemiološko situacijo spreminjajo.

Uradne spletne strani, kjer se spremljajo spremembe:

* <https://www.gov.si/teme/koronavirus-sars-cov-2/>
* <https://www.nijz.si/sl>
* <https://www.uradni-list.si/>

**B.) VRSTE DOGODKOV**

**DELITEV DOGODKOV GLEDE NA RIZIČNOST Z ZDRAVSTVENEGA VIDIKA**

Industrijo srečanj sestavljajo ZELO različni dogodki, ki so tudi z zdravstvenega vidika različno rizični (zlasti glede potencialnega širjenja okužbe s COVID-19). Generalno lahko S TEGA VIDIKA dogodke delimo na:

**a.)** **POSLOVNE DOGODKE, ki niso javne prireditve**

dogodki, ki niso javne prireditve brez elementov javnega pozivanja to so kongresi, konference, korpo dogodki, na katera je možen vstop samo po predhodni individualni najavi)

**b.) NEPOSLOVNE DOGODKE Z IZKLJUČNO POVABLJENO UDELEŽBO** (privatna druženja, kot so npr. obletnice)

SKUPNA **DOGODKOV, ODPRTE ZA ŠIRŠO JAVNOST** – t.i. javne dogodke. Znotraj te skupine je paleta različnih dogodkov, ki so tudi različno rizični in sicer jih z vidika zdravstvenega rizika lahko razdelimo (od manj do bolj rizičnega) na:

**c.) SEJME,**

**d.) ZABAVNE, KULTURNE DOGODKE, KJER OBČINSTVO SEDI ,
e.) ZABAVE KONCERTNEGA, PLESNEGA TIPA , KJER OBČINSTVO KROŽI**

**(STOJEČI TIP PRIREDITVE).**

Če, ker so prireditve sestavljene (npr. sejmi imajo konference, morda tudi kakšno zabavo, predlagamo, da se za posamezen segment upoštevajo pravila za ta segment: npr. za konfreneco znotraj sejma se upoštevajo pravila za konferenco).

V nadaljevanju smo ukrepe razdelili na 6 skupin. Tam, kjer ni drugače navedeno, se ukrepi izvajajo za vse tipe dogodkov enako. Kjer se ukrep uporablja za posamezno fazo, pa je to označeno z barvo faze.

V tem predlogu se za enkrat ne opredeljujemo do prireditev, ki potekajo na zunanjem prostoru.

**C.)PREDLOG SPROŠČANJA GLEDE NA FAZO EPIDEMIJE**

Predlog odpiranja, sporščanja za posamezne vrste dogodkov, pri čemer pa je seveda potrebno upoštevati dodatne pogoje (iz DODATNIH ukrepov za preprečevanje širjenja bolezni od 1 do 6 , kot je to navedeno v nadaljevanju).

* Črna faza/poslovni dogodki, ki niso javne prireditve v zasebnih prostorih (kongresi, konference, korpo dogodki,skupščine, ipd.)
* Rdeča faza/poslovni dogodki, ki niso javne prireditve v zasebnih prostorih ( kongresi, konference, korpo dogodki,skupščine, ipd)
* Oranžna faza/ kar je dovoljeno v prejšnjih fazah + neposlovni dogodki do 10 ljudi
* Rumena faza /kar je dovoljeno v prejšnjih fazah +neposlovni dogodki do 50 ljudi;+ sejmi z omejitvami 10 m2/obiskovalca in do 500 obiskovalcev/dvorano hkrati ter javne prireditve, kjer občinstvo sedi do 500 oseb/dvorano
* Zelena faza/ kar je dovoljeno v prejšnjih fazah + neposlovni dogodki do 100 ljudi;+ sejmi 10m2 /obiskovalca javne prireditve, kjer občinstvo sedi brez omejitev (razdalja 1,5-2); javne prireditve, kjer občinstvo stoji, kroži 10 m2/obiskovalca

**D.) DODANI UKREPI ZA PREPREČEVANJE ŠIRJENJA BOLEZNI**

Ti dodatni ukrepi temeljijo v največji meri na higienskih priporočilih za preprečevanje širjenja okužbe s SARS-CoV-2, ki jih je pripravil Nacionalni inštitut za javno zdravje Republike Slovenije. Dodane ukrepe delimo na **6 skupin ukrepov.**

1. **Ukrep 1 – Navodila osebam na prizorišču (obiskovalci in izvajalci) -velja za vse faze in vse tipe prireditev**

Organizator spodnja navodila IZOBESI NA VIDNIH MESTIH PRIZORIŠČA PRIREDITVE OZIROMA JIH, če je to možno glede na vrsto prireditve POSREDUJE UDELEŽENCEM PREDHODNO NA NJIHOVE NASLOVE. Organizator redno seznanja z navodili in načinom izvajanja ukrepov tudi vse zaposlene in druge, ki se gibljejo na prizorišču v času dogodka, montaže in demontaže.

Pri preprečevanju okužb z novim koronavirusom COVID-19, je potrebno v času prireditve (montaža, dogodek, demontaža) upoštevati spodnja navodila/priporočila:

* Ključnega pomena je umivanje rok z milom in vodo, v primeru, da v bližini ni umivalnika za roke, roke razkužimo. Za razkuževanje rok uporabimo namensko razkužilo za roke s 60 do 80 % alkohola – navedeno na prireditvi priskrbi organizator.
* Takoj ob vstopu v prireditveni prostor ali pred njim si obiskovalec razkuži roke. Izvajalec storitve naj zagotavlja namestitev podajalnikov za razkužilo tako, da ga je možno doseči tudi z invalidskega vozička. Razkužilo priskrbi organizator.
* Obiskovalci naj se čim manj dotikajo različnih predmetov.
* Upoštevamo higieno kašlja. Preden zakašljamo ali kihnemo, si pokrijemo usta in nos z robcem ali zakašljamo in kihnemo v zgornji del rokava, in ne v svojo dlan. Robec nato odvržemo v koš, namenjen takšnim odpadkom in obvezno umijemo ali razkužimo roke.
* Osebne odpadke (npr. uporabljene robčke) odlagamo le v zato določen koš za smeti. To je koš z nožnim pokrivalom, ki se praviloma nahaja v toaletnih prostorih.
* Pazimo, da se z rokami ne dotikamo oči, nosu in ust.
* Če ste bili v zadnjih 14 dneh v stiku s COVID-19 pozitivno osebo oziroma osebo z znaki za COVID-19, ki je bila poslana v samoizolacijo, se prireditve ne udeležite.
* V primeru, da zbolimo ali kažemo znake okužbe, ostanemo doma – ne pridemo v službo ali se ne udeležimo dogodka. Prav tako ostanemo doma, če je zbolela oziroma ima znake okužbe oseba, s katero živimo v skupnem gospodinjstvu oziroma smo se s to osebo v preteklih 14 dneh družili.
* V primeru, da v času prisotnosti na dogodku (vključno z montažo in demontažo) začutimo začetne znake okužbe dihal (izcedek iz nosu, kihanje, kašljanje, bolečine v žrelu, povišana telesna temperatura ...),takoj pokličemo številko......IZPISATI VAŠO ŠTEVILKO ....,zaposleni obvestijo nadrejenega. Skladno s splošnimi navodili pokličemo svojega osebnega zdravnika in sledimo navodilom, ki jih prejmemo po telefonu. V času, ko nošenje mask ni obvezno, si jo, če z njo razpolagamo nadenemo ali pokrijemo nos in usta z delom oblačil in se čim bolj oddaljimo od drugih oseb. V primeru, da ne razpolagamo s telefonom, se po najkrajši poti, upoštevajoč minimalno razdaljo 1,5 m-2 m do drugih oseb zglasimo na recepciji dogodka.
* V času prireditve (tudi v času montaže in demontaže) vzdržujemo razdaljo 1,5-2 metra med osebami, kar velja tudi za namenske prostore (npr. kadilnico).
* Na prireditev vstopamo posamično in upoštevamo medsebojno razdaljo 1,5-2 metra.
* Če je na prireditvi, s ciljem, da ne prihaja do zastojev in s tem tesnejših stikov, organiziran način gibanja (npr. enosmerno gibanje), se ga je obiskoval-ec/-ka dolžan/dolžna držati.
* Pred vstopom in pri izstopu iz toaletnih prostorov je obvezno razkuževanje rok, za razkužilo poskrbi organizator.
* Odlaganje stvari ni dovoljeno, razen če je na prireditvi organizirana garderoba. Obiskovalec naj ima s seboj čim manj stvari (samo to, kar nujno potrebuje).
* V sanitarije vstopamo posamično, ob upoštevanju razdalje, pred vstopom in po izstopu si razkužimo roke.
* Pred vstopom na dele prizorišča v zaprtih prostorih, si je potrebno pravilno nadeti zaščitno masko, kar velja tudi za vstop v toaletne prostore in druge namenske prostore
* V primeru, da se na zunanjem prostoru zadržuje več oseb in bi se lahko dogodilo, da ne bi bila upoštevana razdalja 1,5-2 m si je masko potrebno nadeti tudi na zunanjem prostoru

ali za zeleno fazo

* Pred vstopom na dele prizorišča, kjer se predvideva, da morda ne bo vedno upoštevana minimalna razdalja 1,5-2 m lahko si je potrebno pravilno nadeti zaščitno masko. Zaščitna maska je obvezna za vstop v v toaletne prostore in druge namenske prostore z manjšo kvadraturo.

Dodatna navodila NIJZ:

[https://www.nijz.si/sl/uporaba-dvigal-in-stopnisc-v-casu-epidemije-koronavirusa-sars-cov-2.](https://www.nijz.si/sl/uporaba-dvigal-in-stopnisc-v-casu-epidemije-koronavirusa-sars-cov-2)

**2.) Ukrep 2 – OMEJITEV OBSEGA OBISKOVALCEV**

**2.a) IZRAČUN potrebnega prostora/obiskovalca za posamezne prireditve**

Največje dovoljeno število obiskovalcev se izračuna, kot sledi:

-število stolov, ki so postavljeni tako, da je zagotovljena razdalja 1,5-2 metra med stoli, če so vsi zasedeni, oziroma če so stoli postavljeni skupaj, označitev stolov, ki morajo ostati prazni na način, da je zagotovljeno 1,5 -2 m razdalje med osebami

oziroma

- 1 obiskovalec na 10 m2 prireditvene površine, ki je v uporabi.

Dodatno za sejemske prireditve v rumeni fazi :

Zaradi zagotovitve varnosti pri srečevanju morajo biti sejemske hojnice široke najmanj 4 metre.

Določi in označi se poti za nadzor pretoka strank (če je le možno, enosmerni sistem ali pa razdelitev hojnice na 2 dela, kjer je vsak od delov namenjen hoji v eno smer). Priporoča se oblikovanje takšne cenove politike, da se dodeljujejo popusti za manj obiskane termine.

Za sejme se upošteva omejitev zbiranja oseb na javnih prireditvah na način, da se predpisana omejitev števila udeležencev v času javne prireditve nikdar ne preseže v posamični dvorani.

**2.b) KONTROLA obsega obiskovalcev**

* **Za poslovne dogodke, ki niso javne prireditve**

se predhodno izvede elektronska popolna registracija obiskovalcev, razstavljavcev, ponudnikov storitev in zaposlenih, tako da je mogoče zagotoviti ustrezne omejitve obsega glede na velikost prostora in hkrati sledljivost v primeru naknadnega pojava morebitne okužbe s COVID-19 med udeleženci. Registracija se izvaja le do obsega, da je lahko zagotovljena dovolj varna razdalja med osebami, kot to izhaja iz točke 2.a.

* **Za neposlovne dogodke, zaprtega tipa**

organizator predhodno dostavi upravljavcu prizorišča seznam oseb in njihov kontakt. Število oseb je omejeno z obsegom, s katerim je zagotovljena varna razdalja med osebami, kot to

Ne glede na velikost prostora je obseg oseb za te dogodke z povabljeno udeležbo omejen, kot sledi:

 - črni in rdeči fazi tovrstni dogodki niso dovoljeni

 -v oranžni fazi do 10 ljudi

-v rumeni fazi do 50 ljudi

-v zeleni fazi do 100 ljudi

* **Za zabavne, kulturne dogodke, kjer občinstvo za ogled prireditve sedi na sedežih**
* se prodaja vrši do števila sedežev, ki so na voljo za uporabo, pod pogoji iz

točke 2.a. (organizator lahko prodaja le tak obseg sedežev, da je lahko zagotovljena dovolj varna razdalja med osebami)

* ne glede na velikost prostora je obseg oseb za zabavne, kulturne dogodke,

 kjer občinstvo sledi, omejen kot sledi:

* + - * v črni in rdeči fazi se ne izvajajo
			* v oranžni fazi do 100 ljudi
			* v rumeni fazi do 500 ljudi
			* v zeleni fazi ni omejitev
* **Za sejme,**

se obiskovalcem sejmov, s ciljem ustrezne časovne porazdelitve obiska, priporoči nakup vstopnic v predprodaji in se ta predprodaja izvaja do omejenega obsega v časovnih režnjih, tako da se preprečijo morebitne konice s povečanim obiskom (npr. za vstop med 9. in 10. uro). Priporoča se, da je cena v predprodaji stimulativna. Zagotovi se, da največje dovoljeno število ljudi na območju prireditve ni preseženo, kot to izhaja iz točke 2.a.;

Se izvaja štetje vstopa in izstopa obiskovalcev. V primeru, da bi bil kljub temu (zaradi nakupa na licu mesta) dosežen vnaprej določen maksimalni obseg obiskovalcev, ki še zagotavlja dovolj varno razdaljo med osebami, se nadaljnji vstop zaustavi za toliko časa, da se ne prekorači obseg, kot je določen v točki 2.a.

Ne glede na velikost prostora je obseg oseb sejme omejen, kot sledi:

* V črni , rdeči in oranžni fazi se ne izvajajo
* v rumeni do 500 ljudi hrati na posamično dvorano
* v zeleni fazi ni dodatne omejitve, samo upoštevanje min razdalje in drugih splošnih higijenskih omejitev

**Ukrep 3 – DODATNI TEHNIČNI UKREPI NA PRIZORIŠČU velja za vse faze epidemije in vse vrste prireditev, razen če ni za posamični ukrep specificirano drugače**

**3.a.) Blagajne/recepcija**

* Na recepcijo naj gostje vstopajo posamično oziroma v številu, ki glede na velikost in razporeditev prostora onemogoča srečevanje ter omogoča zagotavljanje zadostne medsebojne razdalje.
* Vhod in izhod oziroma sprejem oziroma odjava gostov naj se po možnosti izvajata ločeno.
* Roke si je potrebno razkužiti pred in po dotikanju dokumentov oziroma predmetov, s katerimi rokuje več oseb.
* Svetujemo uvedbo brezstičnega poslovanja s predhodnimi rezervacijami.
* Priporoča se nakup vstopnic/akreditacij vnaprej, če to ni možno, pa plačilo z brezstično kartico. Pred in po pristopu do blagajne ali recepcije si je potrebno razkužiti roke. Razkužilo zagotovi organizator, in sicer ločeno za osebje blagajn in ločeno za obiskovalce.
* Blagajna mora imeti pleksi/stekleno zaščito med blagajničarjem in kupcem.

**3.b. ) Garderoba**

Če ni potrebno, se garderoba ne organizira. V primeru, da se garderoba organizira, si je pred in po pristopu do garderobe potrebno razkužiti roke. Razkužilo zagotovi organizator.

Dostop do garderobnih prostorov in prostorov za preoblačenje naj bo prilagojen tako, da se gosti čim manj srečujejo in je ves čas zagotovljena zadostna medosebna razdalja.

V primeru uporabe garderobnih omaric naj bodo gostom vnaprej dodeljene, da jih ne izbirajo sami. Po vsaki uporabi garderobne omarice naj se ta razkuži.

**3.c.) Eksponati na dotik, propagandno gradivo**

Morebitne eksponate na dotik naj upravlja izključno ena oseba organizatorja/razstavljavca, ozitoma naj se zagotovi razkuževanje rok ali uporabo rokavic za enkratno uporabo pred in po dotikanju eksponata. Prav tako ni dovoljeno listanje propagandnega gradiva, vsak lahko prelista le svoj izvod in ga lahko odnese domov oziroma pravilno zavrže.

Izvajalci storitev naj promocijske materiale ponudijo gostom na njihovo željo, ne da jih sami izbirajo npr. prospekte, reklame, revije.

**3.d.) Cone čakanja**

Na prizorišču naj bodo primerno dimenzionirane cone čakanja in sprostitve, kjer so na voljo razkuževalna sredstva. Te cone morajo biti jasno označene z oznako, vidno na daljavo.

**3.f.) Vrata**

Vrata naj bodo avtomatska ali odprta ali pa jih odpira le oseba organizatorja, z izjemo vrat v WC, tam je obvezno razkuževanje rok pred vhodom v WC in po odhodu iz WC. Razkužilo zagotovi organizator.

Če je možno, naj bo vhod ločen od izhoda ali vsaj predeljen z vrvico.

**3.g.) Hrana**

Če je načrtovana dobava hrane, je treba upoštevati posebne higienske ukrepe, v skladu s trenutnimi smernicami za gostinstvo.

Pri izvajanju pogostitve udeležencev oziroma obiskovalcev veljajo higienska priporočila za restavracije in gostinske lokale.

V črni, rdeči in oranžni fazi se catering, postrežbe ipd na dogodkih ne izvajajo

V rumeni fazi se catering in postrežba izvajata po sistemu zapakiranih predpripravljenih obrokov, enako morebitne degustacije

V zelini fazi se catering in postrežba in degustacije izvajata na enak način kot se izvajajo v enaki fazi epidemije v gostinskih lokalih

**3.h.) Morebitna čakanja v vrsti**

V primeru registracije udeležencev, blagajn so registracijske/nakupne kolone jasno ločene z vrvicami za ločevanje.

Izvajalci storitev naj preprečujejo zbiranje udeležencev oziroma obiskovalcev ob čakanju na storitev oziroma ob vstopu, pri tem lahko uporabljajo oznake na tleh ali druge rešitve (npr. predhodna rezervacija), med čakajočimi naj bo zagotovljena zadostna medosebna razdalja.

Ne glede na zgornjo navedbo se priporoča pri sejemskih prireditvah, da so v rumeni fazi epidemije hojnice širše: min 4 m, vsaj v obsebu 75% vseh hojnic in da se vsaj 75% sejma organizira na način, da je ogled enosmeren .

**3.i.) Označitve prizorišča**

Označitve morajo biti zelo vidne, jasne, da obiskovalci čim prej najdejo iskano mesto.

**3.j.) Kontrola vstopa**

Vstop na prizorišče mora biti obvezno nadzorovano z zadostnim številom oseb, s katerimi je možno v realnem času izvesti vse potrebno, vendar ne manj kot z 1 osebo (reditelj ali varnostnik).

Kontrola vstopa mora zagotavljati morebitno zaporo pred dvorano oz pred vhodom na prizorišče ali del prizorišča na način, da se ne preseže maksimalno dovoljeno število obiskovalcev v posameznem prostoru. Zadnji odstavek velja za vse faze epidemije do vključno rumene faze)

**3.k.) Izolacijski prostor**

Prizorišče mora organizirati ločen izolacijski prostor, opremljen z razkužilom, dodatnimi maskami in zasilnim ležiščem ter toaletnimi prostori.

**3.l.) Koši za smeti, ravnanje z odpadki**

Prizorišče mora biti opremljeno z zadostnim številom košev za smeti, ki so takšni, da omogočajo odlaganje smeti brez dotika rok s košem.

Obiskovalce in čistilce usmerjamo, da osebne odpadke (npr. uporabljene robčke) ter odpadke od čiščenja prostorov (npr. krpe za enkratno uporabo) odložijo v posebne koše za smeti z nožnim odpiranjem. V te koše namestimo plastične vreče za smeti, ki jih ob praznjenju tesno zavežemo. Vsebine vreč se ne tlači, odpadkov se po odlaganju v vrečo ne dotika več. To vrečo se nato namesti v drugo plastično vrečo za smeti in tesno zaveže. To vrečo se ločeno hrani vsaj 72 ur, preden se jo odloži v zunanji zabojnik za mešane komunalne odpadke.

Ostale odpadke (embalaža, biološki odpadki, steklovina, papir) se odlaga in zbira kot običajno, skladno z veljavno zakonodajo. Po vsakem ravnanju z odpadki in/ali čiščenju naj imajo osebje in gosti možnost umivanja rok z milom ter vodo ali možnost razkuževanja.

**3.m.) Zagotovitev mask**

Organizator zagotovi za tiste obiskovalce, ki maske želijo/potrebujejo in so jih pozabili, maske za enkratno uporabo (lahko proti plačilu).

 **3.n) Toaletni prostori**

* Obiskovalci naj toaletne prostore uporabljajo posamično oziroma glede na velikost in razporeditev prostorov tako, da je omogočeno zagotavljanje zadostne medosebne razdalje.
* Obiskovalcem morajo biti na razpolago tekoča voda, milo in papirnate brisače za enkratno uporabo.
* Sušilnik za roke mora biti izključen.
* Koši za smeti za osebne odpadke (npr robčke) naj imajo pokrove, s sistemom za nožno dvigovanje pokrovov.

**Ukrep 4 – ČIŠČENJE IN RAZKUŽEVANJE PROSTOROV velja za vse faze epidemije in vse vrste prireditev**

Vse površine, s katerimi udeleženci oziroma osebje stopi v stik, je treba redno razkužiti s primernimi sredstvi. To vključuje: toaletne prostore, držala ograj, gumbe (dvigalo/blagajna), površine pultov, miz, POS terminal ipd.

Osebje naj ima za vsak prostor izdelan seznam elementov , ki jih je potrebno redno čistiti oziroma razkuževati. Obseg razkuževanja na samem dogodku se prilagodi obsegu obiskovalcev in naj bo čim bolj pogost.

1. ČIŠČENJE

Za čiščenje površin uporabimo vodo in čistilna sredstva, ki jih običajno uporabljamo. Pripomočki in oprema za čiščenje sanitarnih prostorov naj bodo ločeni. Čistimo vedno od najmanj onesnaženih površin proti bolj onesnaženim površinam. Prostor tudi med čiščenjem zračimo (odprta okna) oziroma imamo vklopljeno prezračevanje.

1. RAZKUŽEVANJE

Po čiščenju razkužimo površine z 0,1 % raztopino natrijevega hipoklorita (npr. varikina). Še posebej skrbno razkužimo površine, ki se jih osebe pogosto dotikajo (npr. kljuke, pulti, okenske police, ročaji, držala ograj, stikala, straniščna školjka, potezna vrvica oziroma gumb za splakovanje stranišča, pipe umivalnikov, stene dvigal in majhnih prostorov (npr. za kopirni stroj), tipkovnice, slušalke, svinčniki za souporabo za stranke ipd.).

Pripravki natrijevega hipoklorita (npr. varikine) so v prosti prodaji v različnih koncentracijah, največkrat kot 4 % ali 5 % raztopine.

3. ČIŠČENJE SANITARIJ

Izvajalci storitev naj zagotovijo redno čiščenje in razkuževanje sanitarij prilagojeno frekvenci obiskov.

Pri čiščenju in razkuževanju sanitarij se za preprečevanje širjenja okužbe upošteva že ustaljene postopke čiščenja sanitarij in smiselno higienska navodila za uporabo in čiščenje javnih sanitarij za preprečevanje širjenja okužb

* Pred začetkom čiščenja se osebje, ki čisti, zaščiti z ustrezno osebno varovalno opremo (OVO):
* kirurška maska
* plastični predpasnik za enkratno uporabo preko delovne obleke (halje)
* rokavice.

Masko in rokavice po potrebi oz. približno na 2 do 3 ure zamenjamo. Pred uporabo in po odstranitvi rokavic in maske si je treba temeljito umiti ali razkužiti roke.

Osebju se poda informacija, kako se pravilno nadene in sname masko in rokavice. Prostor po koncu prireditve najprej dobro prezračimo (najmanj 1 uro), nato površine prostorov očistimo in po tem še razkužimo. Pri uporabi čistilnih in razkužilnih sredstev upoštevamo navodila proizvajalca.

**Ukrep 5 – PREZRAČEVANJE velja za vse faze epidemije in vse vrste prireditev**

Prezračevanje prostorov, v katerih se zadržujejo ljudje, je za namen preprečevanja širjenja koronavirusa COVID-19 med prebivalstvom pomembno in smiselno.

V času epidemije s COVID-19 se priporoča upoštevanje naslednjih priporočil za prezračevanje prostorov in vzdrževanje sistemov za ventilacijo.

Omenjena priporočila naj se uporabljajo za vse prostore (tudi za t.i. podporne prostore kot so toaletni prostori, recepcija, garderoba...)

Navodila za prezračevanje

* V času prisotnosti ljudi v prostorih je potrebno **stalno zračenje z dovajanjem zunanjega svežega zraka**, z največjim možnim pretokom zraka.
* Kjer je možno, se izogibajte prenatrpanih in slabo zračnih prostorov, vzdržujte medsebojno razdaljo.
* **Nastavitve mehanskega prezračevanja**:
	+ Mehansko prezračevanje naj deluje ves čas (24/7). Na običajnih oziroma povišanih nastavitvah pretoka zraka naj deluje vsaj 2 uri pred prihodom ljudi in še vsaj 2 uri po njihovem odhodu. Preostali čas lahko prezračevanje deluje pod zmanjšanim pretokom zraka.
	+ Kljub mehanskemu prezračevanju se svetuje sočasno naravno prezračevanje prostorov (z odpiranjem oken, če je le-to možno).
	+ Prezračevalni sistemi, ki zahtevajo nastavitev vrednosti CO2, naj se nastavijo na nižjo vrednost od običajne, zadostuje nastavitev na 400 ppm.
* **Prezračevanje toaletnih prostorov**:
	+ V toaletnih prostorih z mehanskim prezračevanjem mora ventilacija delovati 24/7, s podtlakom, za preprečevanje prenosa po fekalno-oralni poti.
	+ Odpiranju oken v toaletnih prostorih z mehanskim ali pasivnim načinom prezračevanja se moramo izogibati, saj to lahko povzroči, da zrak iz toaletnih prostorov začne prehajati v druge prostore.
	+ Uporabnike toaletnih prostorov je potrebno obvestiti, naj izplakujejo straniščne školjke s pokritim pokrovom, da se prepreči prenos kapljic v zrak (navodila v WC-jih).
* **Varna uporaba prezračevalnih sistemov z rekuperacijo toplote:**
	+ V primeru netesnosti sistemov z rekuperacijo toplote se lahko delci z virusom v izstopnem zraku ponovno vrnejo v prostore z vstopnim zrakom. Netesnost takšnih sistemov je lahko posledica nameščenosti rekuperatorjev slabše kvalitete, ob nepravilni namestitvi in pri slabem vzdrževanju sistemov. Puščanje takšnih sistemov mora biti nižje od 5 % in se mora izravnavati s povečanjem pretoka zraka, skladno s standardom EN 16798-3:2017.
	+ Najpogostejša napaka je, da ventilatorji delujejo tako, da se ustvari višji tlak na odvodni strani sistema, kar povzroči uhajanje izstopnega zraka v dovodni prezračevalni kanal.
	+ V primeru suma netesnosti sistema svetujemo, da se posvetujete z vzdrževalcem sistema, kako bi lahko preprečili nastanek visokega tlaka na izstopni strani.
* Nastavitve **kroženja zraka** centraliziranih in lokaliziranih sistemov (na nivoju posameznih prostorov) **je potrebno izključiti**.
	+ Prezračevalne sisteme ali klimatske naprave je potrebno nastaviti tako, da se zrak izmenja le s svežim zunanjim zrakom, brez recirkulacije zraka, ne glede na toplotno udobje.
	+ Sisteme z lokaliziranim kroženjem zraka (npr. ventilatorski konvektorji, indukcijske enote) je potrebno izključiti, da se prepreči ponovno suspenzijo delcev z virusi v zrak.
	+ Navedenih priporočil se je potrebno držati tudi v primeru nameščenosti zračnih filtrov. Običajni filtri, ki so nameščeni v prezračevalnih kanalih, niso učinkoviti pri filtriranju delcev z virusi (to lastnost imajo le HEPA filtri).
* Spreminjanje **vlage in temperature** v prostorih **nima vpliva** na prenos okužbe s COVID-19.
* **Čiščenje prezračevalnih kanalov ne bo vplivalo na prenos okužbe s COVID-19. Dodatna vzdrževalna dela niso potrebna.**
	+ Prezračevalni sistemi niso vir okužbe s SARS-CoV-2, če se držimo zgoraj navedenih priporočil povečanja pretoka svežega zunanjega zraka, varne uporabe prezračevalnih sistemov z rekuperacijo toplote in priporočil glede nastavitev kroženja zraka.
* **Menjava zračnih filtrov**:
	+ Pogostejša menjava običajnih zračnih filtrov ni potrebna. Zamašeni filtri niso vir kontaminacije s SARS-CoV-2, vendar zmanjšujejo dovod svežega zunanjega zraka. Menjava filtrov naj sledi običajnemu postopku, ko so preseženi tlaki, ali glede na plan vzdrževanja.
	+ Odsvetuje se zamenjava obstoječih filtrov z drugimi tipi filtrov.
	+ Vzdrževalci naj glede uporabe varovalne opreme pri menjavi filtrov upoštevajo navodila svojega pooblaščenega zdravnika, specialista medicine dela.
	+ HEPA filtri naj se shranijo v zaprti vrečki vsaj 2 tedna, preden se odvržejo kot odpadek.
	+ Uporaba čistilcev zraka je smiselna le pri čistilcih s HEPA filtri.

**Dodatna navodila NIJZ:**

https://www.nijz.si/sl/navodila-za-prezracevanje-prostorov-izven-zdravstvenih-ustanov-v-casu-sirjenja-okuzbe-covid-19

**Ukrep 6 – PRIPOROČILA GLEDE RAVNANJA V PRIMERU OBOLENJA S SIMPTOMI/ZNAKI COVID-19- velja za vse faze epidemije in vse oblike prireditev**

V primeru ugotovitve okuženih oseb (v času prireditve ali po njej) je organizator dolžan to javiti NIJZ. Če obstaja seznam udeležencev prireditve, organizator slednjega prav tako posreduje NIJZ.

Dela samo zdravo osebje, brez simptomov ali znakov akutne okužbe dihal ali prebavil (povišana telesna temperatura, zamašen nos/nahod, kihanje, kašljanje, bolečine v žrelu, težko dihanje, glavobol, bolečine v mišicah, driska, slabost/bruhanje, sprememba zaznavanja vonja in/ali okusa, neobičajna utrujenost, vnetje očesnih veznic tako v blagi kot v težji obliki).

V primeru, da ima zaposleni katerega od zgoraj navedenih simptomov, ostane doma in pokliče izbranega zdravnika. O bolezni obvesti nadrejenega. Če je COVID-19 pozitiven, o tem obvesti delodajalca. O pojavu COVID-19 med zaposlenimi lastnik obvesti območno enoto NIJZ. Epidemiološka služba, ki prejme prijavo o potrjenem primeru, začne epidemiološko preiskavo, identificira tesne kontakte na delovnem mestu in za njih predlaga ukrepe. Če je bil kdo od zaposlenih v stiku z osebo, ki je kazala znake akutne okužbe dihal, naj nadaljnjih 14 dni opazuje svoje zdravstveno stanje. V primeru pojava akutne okužbe dihal, ostane doma in pokliče izbranega zdravnika ter obvesti nadrejenega.

V primeru, da zboli obiskovalec z vročino ali drugimi simptomi bolezni Covid-19, naj organizator dogodka pokliče najbližji ZD. Obiskovalec naj počaka v izolaciji. Nosi naj masko. Uporablja naj samo določene sanitarije in umivalnik, ki naj jih druge osebe ne uporabljajo. Prostore, kjer se je gibal oboleli gost s COVID-19, se temeljito očisti in izvede dezinfekcijo. Prostore se tudi temeljito prezrači.

Epidemiološka služba, ki prejme prijavo o potrjenem primeru vodi epidemiološko preiskavo, identificira tesne kontakte in za njih predlaga ukrepe. Prostore, kjer se je gibal oboleli s COVID-19, se temeljito očisti in izvede dezinfekcijo. Prostore se tudi temeljito prezrači.

**E. GIBANJE OKUŽB IN ROČNOST UKREPOV**

Prireditve se pripravljajo veliko časa pred samo izvedbo, Npr. sejmi se načrtujejo leto dni v naprej, s tem, da cca 3 mesece pred samo preditvijo nastopijo aktivnosti tudi že pri razstavljavcih in bistveni eksternimi stroški.

Panoga je med ekonomsko najbolj prizadetimi (praktično stojimo od 8.3. 2020 dalje, torej smo več kot leto dni brez prihodkov). Država za razliko od drugih evropskih držav, še ni sprejela kakršnih koli dodatnih ukrepov pomoči za panogo.

Zavedamo se, da je zdravje ljudi na prvem mestu in da se gibanja števila okužb ne da napovedati v naprej.

Glede na navedeno predlagamo, da se vsaj 3 mesece v naprej, upoštevajoč epidemiološko situacijo v času vloge, izda na osnovi vloge posamično dovoljenje za javno prireditev. V primeru, da je potem dovoljenje preklicano pa se sistemsko zagotovi organizatorju povračilo za stroške iz proračunskih sredstev.